open-index/open-wikipedia-markdown huggingface dataset:
Zoznam chránených území v okrese Prostějov

Toto je **zoznam chránených území v okrese Prostějov** aktuálny k júnu roku 2020, v ktorom sú uvedené chránené územia okresu Prostějov.

## Zrušené chránené územia

## Referencie

* Dáta v tabuľke boli prevzaté z databázy AOPK ČR.

Prostějov
Prostějov
Stredná odborná škola obchodu a služieb Trenčín

**Stredná odborná škola obchodu a služieb Trenčín** (pôvodne **Stredné odborné učilište**, neskôr **Združená stredná škola hotelových služieb a obchodu**), známa aj pod názvom **„Jilemák“** je stredná odborná škola ktorá sídli v Trenčíne.

## Odbory
### Súčasné
;5-ročné študijné
Študijný odbor končí maturitou a záverečnými skúškami - výučným listom.
* 6323 K hotelová akadémia 

;4-ročné študijné
Študijné odbory končia maturitou.
* 3965 M bezpečnosť a ochrana zdravia pri práci
* 6352 M obchod a podnikanie (od šk. roka 2024/2025 odbor 6327 M ekonomické a administratívne služby v podnikaní)
* 6355 M služby v cestovnom ruchu
* 6442 K obchodný pracovník / obchodná pracovníčka
* 6446 K kozmetik - vizážista (od šk. roka 2024/2025 odbor 6463 K kozmetik - vizážista / kozmetička - vizážistka)

;3-ročné učebné
Všetky odbory končia záverečnými skúškami - výučným listom, ale je možnosť pokračovať v dvojročnom nadstavbovom štúdiu a ukončiť maturitou, čím absolvent získa úplné stredoškolské vzdelanie.
* 2964 H cukrár / cukrárka
* 6444 H čašník, servírka 
* 6445 H kuchár / kuchárka
* 6456 H kaderník / kaderníčka
* 6481 H skladový operátor
* 6488 H pracovník v gastronómii / pracovníčka v gastronómii

;2-ročné nadstavbové
Denné štúdium je určené pre absolventov učebných odborov, ktorí absolvovaním „nadstavby“ získajú maturitu.
* 6403 L podnikanie v remeslách a službách 
* 6421 L spoločné stravovanie

### Bývalé
* predavač, obchodný pracovník, polygraf, automechanik, kožušník, zlatník - klenotník, pokrývač, murár, stavebná výroba, klampiar, stolár, elektormechanik, letecký mechanik

;4-ročné študijné
* 6329 M obchodné a informačné služby – medzinárodné obchodné vzťahy
* 6444 K čašník, servírka 
* 6445 K kuchár
* 6405 K pracovník marketingu

;3-ročné učebné
* 6489 H hostinský, hostinská 

## Vedenie školy
### Súčasné vedenie školy
* **Riaditeľka:** RNDr. Katarína Križková
* **Zástupca riaditeľa pre praktické vyučovanie:** Bc. Ivona Kopuncová
* **Zástupca riaditeľa pre teoretické vyučovanie:** Ing. Milena Mjartanová
* **Zástupca riaditeľa pre teoretické vyučovanie:** Ing. Beata Jalovičiarová
* **Zástupca riaditeľa pre technicko-ekonomické činnosti:** Ing. Janka Balajová

### Riaditelia školy
* Juraj Boček (1884 – 1934)
* Karol Kresánek (1934 – 1945)
* Ladislav Šimko (1945 – 1947)
* Ladislav Wirdzek (1947 – 1950)
* Beňo Hulényi (1950)
* František Majerník (1950)
* Eduard Šebo (1950 – 1966)
* Dušan Černický (1966 – 1967)
* Ján Haško (1967 – 1990)
* Milan Nápoký (1990 – 2012)
* Mária Hančinská (2012 – 2022)
* Katarína Križková (2022 – súčasnosť)

## Známi absolventi
* Michaela Kocianová - slovenská topmodelka

## Externé odkazy
*Oficiálna stránka školy
*Stránka školy

Kategória:Stredné školy v Trenčíne
Kategória:Stredné odborné školy na Slovensku
Jonas Salk

**Jonas Salk Edward** (* 28. október 1914, New York, New York, USA – † 23. jún 1995, La Jolla, Kalifornia) bol americký lekár, výskumník a virológ, vynálezca vakcíny proti detskej obrne. Tento vynález si nedal patentovať a umožnil jej voľné šírenie. Odhaduje sa, že tým prišiel asi o 7 miliárd dolárov..

## Životopis
Jonas pochádzal z prostredia židovskej prisťahovaleckej komunity. Jeho rodičia nedostali formálne vzdelanie. Už na strednej škole pre mimoriadne nadané deti (Townsend Harris High School) bol známy ako perfekcionista. Škola poskytovala príležitosť pre nadané deti prisťahovalcov, ktoré sa následne mohli dostať na súkromné vysoké školy. V roku 1934 získal titul bakalár na City College of New York. Na naliehanie svojej matky odložil ambície stať sa právnikom a pripravoval sa na štúdium medicíny. Po absolvovaní lekárskej fakulty pôsobil v nemocnici Mount Sinai v New Yorku.

Neskôr bol oslovený riaditeľom výskumu Národnej nadácie pre detskú obrnu a spýtal sa, či by sa podieľal na projekte výskumu detskej obrny pre nadácie. Salk túto ponuku prijal a výsledkom bol vynález vakcíny proti tejto chorobe. Po vynájdení vakcíny sa stal verejne známou osobnosťou. Zomrel na zlyhanie srdca a je pochovaný v El Camino Memorial Park v San Diegu.

## Vynález vakcíny

Do zavedenia očkovania, bola detská obrna považovaná za jeden z najdesivejších problémov zdravotníctva. V Spojených štátoch sa pravidelne opakovali epidémie obrny. V roku 1952 zaznamenali takmer 58000 prípadov, pričom si vyžiadala celkovo 3145 životov a 21269 si odnieslo mierne a vážnejšie následky vo forme ochrnutia. Jednou z najznámejších osobností postihnutých obrnou bol americký prezident Franklin Delano Roosevelt.

V roku 1954 sa Salk ujal projektu financovaného Národnou nadáciou pre detskú obrnu, ktorého cieľom bolo určiť počet typov detskej obrny. Dr. Salk tu videl príležitosť na rozšírenie projektu a vynájdenie vakcíny. Rozsiahly projekt so zapojením množstva dobrovoľníkov slávil úspech 12. apríla 1955, kedy bola zverejnená správa o vynáleze vakcíny. Jediným zámerom Dr. Salka bolo vyvinúť bezpečnú a účinnú vakcínu tak rýchlo, ako to len je možné a bez záujmu o osobný zisk. Na otázku, kto vlastní patent k vakcíne, odpovedal: "Neexistuje žiadny patent; mohli by ste patentovať slnko?"

## Bibliografia
* Bookchin, Debbie, and Schumacher, Jim. *The Virus and the Vaccine*, Macmillan (2004) ISBN 0-312-34272-1
* Oshinsky, David M. *Polio: An American Story*, Oxford Univ. Press (2006)

## Referencie


## Iné projekty

## Externé odkazy
* Salk Institute for Biological Studies
* Biografia
* Patent  

Kategória:Lekári USA
Kategória:Biológovia USA
Kategória:Virológovia USA
Kategória:Humanisti USA
Kategória:Vynálezcovia USA
Kategória:Členovia American Academy of Arts and Sciences
Kategória:Nositelia Radu za zásluhy Talianskej republiky
Kategória:Nositelia Presidential Medal of Freedom
Kategória:Osobnosti USA židovského pôvodu
Kategória:Osobnosti z New Yorku
Čechy pod Kosířem (prírodná pamiatka)

**Čechy pod Kosířem** sú prírodná pamiatka ev. č. 5842, nachádzajúca sa v obci Čechy pod Kosířem v okrese Prostějov. Lokalitu spravuje Agentúra ochrany prírody a krajiny ČR.

## Ochrana
Predmetom ochrany je európsky významný druh podkovára krpatého *(Rhinolophus hipposideros)*.

## Poloha
Ide o zámok, v ktorého povalových priestoroch a pod schodiskom sa jeho kolónia vyskytuje. Niektoré v objekte aj zimujú. Zámok leží v prostredí veľmi hodnotného parku.

## Referencie


## Pozri aj
* Zoznam chránených území v okrese Prostějov
* Čechy pod Kosířem
* Čechy pod Kosířem (zámok)

## Iné projekty

## Externé odkazy
* Návrh na vyhlásenie pamiatky 
* Plán ochrany PP 

Kategória:Chránené územia v okrese Prostějov
Kategória:Čechy pod Kosířem
Metamerizmus

thumb|Dva plechy potiahnuté "rovnakými" farbami pri dennom svetle D65 (vľavo); pod zdrojom A (v strede) - horná polovica sa javí červenšia, a pod svetlom TL84 (vpravo) - dolná polovica sa javí tmavšia **Metamerizmus** (iné názvy: **metaméria**, **metamera**) je jav, ktorý súvisí s integrálnym vnímaním farebných podnetov.
Keďže náš zrak, tak isto ako bežné kolorimetre, vníma svetlo ako celistvú zložku (svetlo zložené z viacerých vlnových dĺžok), nie je schopný zistiť reálne farebné spektrum, ale iba výsledok pôsobenia zloženého spektra na jednotlivé svetlocitlivé bunky oka.
Sú preto prípady, keď získame zhodné podnety, ktoré vydávajú rôzličné zdroje, pričom nevieme rozlíšiť rozličné farebné spektrá, lebo ich celistvé pôsobenie vyvoláva zhodnú retinálnu reakciu.

Tak isto sa môžu správať aj kolorimetre, ktoré vyhodnocujú farebné súradnice. Dôsledok tohto javu je to, že viac spektrálnych distribúcií sa môže javiť ako farebne zhodných, pričom to tak vo skutočnosti nie je.

## Dôsledky
Vnímanie farieb zrakom je dané farbou telesa a jeho osvetlením. Farba telesa vzniká optickými vlastnosťami jeho povrchu - časť zloženého svetla jednotlivých vlnových dĺžok sa odrazí, časť sa pohltí. Podobne aj svetlo osvetľujúce teleso sa skladá z rôznych vlnových dĺžok, ktoré sú dané spektrom farieb zdroja svetla s spektrom farieb už raz odrazeného svetla (od stien, tienidla lampy, prostredia). Ľudské oko (aj kolorimetre) preto môžu pri jednom druhu osvetlenia vyhodnotiť dva rôzne farebné objekty ako farebne absolútne zhodné, ale pri inom druhu osvetlenia sa javia ako farebne podstatne rozdielne.

Prakticky sa s týmto javom môžeme stretnúť pri osvetlení prirodzeným a umelým svetlom. Napr. automobil s nastriekanou časťou karosérie sa pri prirodzenom svetle javí ako farebne nemenný, no pri umelom osvetlení majú nastriekané časti úplne iný odtieň. Podobne farebne zladené časti oblečenia v predajni sa na vonkajšom osvetlení javia ako farebne úplne odlišné.

## Referencie


Kategória:Svetlo
Kategória:Farby
Michal Iľovský

**Michal Iľovský** (* 26. september 1920, Obyce – † 8. september 1944, Kremnické Bane) bol pilot Slovenských vzdušných zbraní a povstaleckého letectva v druhej svetovej vojne.

## Život
Zúčastnil sa ťaženia na východnom fronte s veliteľstvom "Lipa". Po návrate absolvoval vojenskú akadémiu v Bratislave, odkiaľ bol vyradený 30. marca 1943 v hodnosti poručík. Po vypuknutí SNP sa na druhý deň pozemnou cestou presunul na letisko Tri Duby. Vykonával prieskumné a bojové lety na lietadlách Letov Š.328 a Avia B.534. Počas prieskumného letu 8. septembra 1944 na B.534 pri prelietavaní masívu Kremnických vrchov za veľmi nepriaznivého počasia zavadil v hmle podvozkom o strom a zrútil sa. Pri tejto nehode zahynul.

## Externé odkazy
* Stručná bibliografia na stránke KPM Žilina 
* V SNP bojovali aj ľudia zo Strečna
* Pamiatky druhej svetovej vojny a SNP II., detaily o mieste nehody a foto pamätníka pri Kremnických Baniach

Kategória:Slovenskí letci
Kategória:Osobnosti SNP
Kategória:Osobnosti z Obýc
Come Out and Play

„**Come Out and Play**“ (vydaná s podtitulkom „Keep 'Em Separated“ v niektorých edíciách) je skladba kalifornskej punk rockovej skupiny The Offspring. skladba je prezývaná „Keep 'Em Separated“ pretože sa v nej opakuje refrén ("you gotta keep 'em separated"). Je siedmou skladbou albumu *[[Smash (album The Offspring)|Smash]]* (1994) a bola vydaná ako prvý singel z tohto albumu. Napísal ju frontman Dexter Holland a je druhým singlom skupiny po singli „I'll Be Waiting“ (1986). Skladba je považovaná za prelomovú pre skupinu hlavne pre vysokú hranosť v rádiách a tiež pre obsadenie 1. miesta v rebríčku Modern Rock Tracks, čo spopularizovalo ako skupinu, tak aj pop punk.

## Zoznam skladieb
### CD a 10" vinylové vydanie

### 7" Singlové vydanie

## Pozície v rebríčkoch

## Referencie

## Externé odkazy
*[ Recenzia skladby], Allmusic

## Zdroj

Kategória:Single z 1994
Kategória:Piesne skupiny The Offspring
Smash

**Smash** môže byť:
* britská hudobná skupina, pozri Smash (hudobná skupina)
* hudobné vydavateľstvo, pozri Smash Records
* album hudobníka Jackson and His Computerband, pozri *[[Smash (album Jackson and His Computerband)]]*
* album francúzskejo DJa Martina Solveiga, pozri *[[Smash (album Martina Solveiga)]]*
* album americkej punkrockovej skupiny The Offspring, pozri *[[Smash (album The Offspring)]]*
* album americkej R&B/funkovej skupiny Switch, pozri *[[Smash (album Switch)]]*
* tenisový úder (po anglicky "Smash"), pozri Smeč
Slovenské divadlo tanca

**Slovenské divadlo tanca** je, podľa spoluzakladateľa Jána Ďurovčíka, „tanečno-divadelné teleso zájazdového charakteru, ktorého hlavnou úlohou bude privážať tanečno-divadelné umenie do miest celého Slovenska, ale aj za jeho hranice.“ SDT je „založené na projektovom systéme bez trvalej umeleckej prevádzky„. Divadlo bolo založené v roku 2005. Nadväzovalo na činnosť súborov Torzo a Bratislavské divadlo tanca.

## Projekty
Prvým projektom bolo *Bolero – Príbeh matky*. Skúšanie inscenácie prebehlo v Kultúrnom dome v Trnávke. Premiéra bola 17. a 18. mája v Divadle Aréna. Dielo je inšpirované hudbou skladby Mauricea Ravela *[[Bolero (Ravel)|Bolero]]* a skutočnou udalosťou indonézskych cunami. Matka musela vykonať Sofiinu voľbu.

V roku 2008 SDT uskutočnilo spoločné turné s kapelou IMT Smile. Počas turné odohrali 15 predstavení v 14 mestách okolo Slovenska.

Plagáty predstavenia *Carmen* boli kontroverzné, zaoberala sa nimi aj Rada pre reklamu, ale nezistila neetickosť.

## Referencie

## Externé odkazy
* Slovenské divadlo tanca

Kategória:Divadlá v Bratislave
Kategória:Tanečné súbory na Slovensku
Kategória:Organizácie založené v 2005
Reva Untermanová

**Reva Untermanová** (; * 1957, Londýn, Spojené kráľovstvo) je stĺpčekárka a spisovateľka píšuca pod pseudonymom **Reva Mann**.

## Životopis
Reva Untermanová je vnučka bývalého aškenázskeho vrchného izraelského rabína, Isera Jehudu Untermana, a dcéra Morrisa Untermana, rabína v londýnskej synagóge West End Marble Arch. Narodila sa v Londýne, ale od 80. rokov žila v Izraeli, v jeruzalemskej v štvrti Mošava germanit (doslova Nemecká kolónia). Do desiatich rokov navštevovala v Londýne židovskú školu, potom študovala na židovskej internátnej škole Sinai College, odkiaľ ju však po mesiaci vylúčili. Následne ju otec poslal do nežidovskej školy Queen's College.

Autobiografická kniha *The Rabbi's Daughter: Sex, Drugs and Orthodoxy* opisuje jej teenagerské experimenty so sexom a drogami, štúdium v ženskej ješive Or Sijon v Jeruzaleme a konečný návrat k ortodoxii.

Je stĺpčekárkou v *[[The Jewish Advocate]]* a *[[Totally|TotallyJewish.com]]*. 

Reva Untermanová je rozvedená, má tri deti, s ktorými žije v Izraeli.

## Dielo
**The Rabbi's Daughter: Sex, Drugs and Orthodoxy* ISBN 978-0-340-94365-6  (v českom preklade: *Rabínova dcera – Pravdivý příběh sexu, drog a ortodoxního židovství.* Brno: Jota, 2009. 288 s. ISBN 978-80-7217-627-4) 

## Referencie


## Externé odkazy
* Oficiálne internetové stránky   
* The Daily Telegraph - Sex, drugs and faith: the Rabbi's Daughter- Reva Mann (03/2008)  
* Youtube - Reva Unterman a jej komentár ku knihe Rabínova dcera
* Sloupek Revy Unterman v Totally Jewish   
;Recenzie knihy
* The Jerusalem Post - Nothing but dirty laundry?  
* Times Online - The two lives of the Rabbi's daughter     

## Zdroj
* 

Kategória:Narodenia v 1957
Kategória:Britské osobnosti židovského pôvodu
Kategória:Anglickí spisovatelia
Kategória:Spisovatelia židovského pôvodu
Kategória:Izraelskí spisovatelia
Kvalifikácia na Majstrovstvá Európy v korfbale 2002

**Kvalifikácia na Majstrovstvá Európy v korfbale 2002** bola kontinentálna kvalifikácia v korfbale na Majstrovstvá Európy 2002, ktorú organizovala Medzinárodná korfbalová federácia (IKF). Konala sa v dňoch od 15.16. apríla 2001 v meste Wormer, v Holandsku. Zúčastnilo sa jej 5 družstvo, ktoré súťažili o 3 miesta na záverečný turnaj, ktorý sa konal v Katalánsku. Turnaj pozostával iba z jednej skupiny, v ktorej sa stretol každý s každým bez následného play-off.
 
Keďže všetky družstvá, ktoré sa kvalifikovali na ME 2002, zároveň postúpili na Majstrovstvá sveta 2003, slúžil tento turnaj zároveň aj ako kontinentálna kvalifikácia na MS 2003. Po vzdaní sa účasti USA bol vybraný nasledujúci európsky účastník, ktorý vzišiel tiež z tohoto turnaja.

## Výsledky

Play-off sa nehralo.

### Konečné poradie

## Referencie

## Zdroje
* Kvalifikácia na stránke IKF (archive.org) 
* História majstrovstiev Európy na stránke IKF 

Kategória:Korfbal v 2001
Kategória:Majstrovstvá Európy v korfbale
Korfbal
Uhliska (prírodná rezervácia)

**Uhliska** je prírodná rezervácia ev. č. 1077 južne obce Horní Štěpánov v okrese Prostějov. Oblasť spravuje Agentúra ochrany prírody a krajiny ČR.

## Ochrana
Dôvodom ochrany je enkláva mokraďových lúk s bohatou kvetenou uprostred poľných kultúr. 

## Referencie


## Pozri aj
* Zoznam chránených území v okrese Prostějov

## Iné projekty

## Externé odkazy
* PR Uhliska
* Na stránke Českého svazu ochránců přírody

## Zdroj

Kategória:Chránené územia v okrese Prostějov
Kategória:Povodie Svitavy
Uhliska

**Uhliska** môže byť:
* prírodná rezervácia v okrese Prostějov, pozri Uhliska (prírodná rezervácia)
* prírodná pamiatka v okrese Zlín, pozri Uhliska (prírodná pamiatka)

## Pozri aj
Uhliská
Uhliska (prírodná pamiatka)

**Uhliska** je prírodná pamiatka ev. č. 1433 neďaleko obce Doubravy v okrese Zlín. Oblasť spravuje Agentúra ochrany prírody a krajiny ČR.

## Ochrana
Predmetom ochrany je mokraďová lúka s bohatou flórou a faunou.

## Referencie


## Pozri aj
* Zoznam chránených území v okrese Zlín

## Externé odkazy
* Chránené územia Zlínskeho kraja 

## Zdroj

Kategória:Chránené územia v okrese Zlín
Kategória:Územia európskeho významu v Česku
Kategória:Mokrade v Česku
Kategória:Povodie Moravy
Kategória:Vizovická vrchovina
Kolorimetria

**Kolorimetria** môže byť:
* náuka o meraní farieb (svetla a predmetov), pozri kolorimetria (optika)
* určovanie koncentrácie látky porovnávaním jej zafarbenia s roztokom známej koncentrácie, pozri kolorimetria (chémia)
Korfbal na Svetových hrách 1985

**Korfbal na Svetových hrách 1985** bol korfbalový turnaj v rámci multišportového podujatia Svetových hier 1985, ktorý sa konal v Londýne, v Spojenom kráľovstve od 29. júla do 1. augusta 1985, za účasti 6 tímov. Korfbalový turnaj sa na Svetových hrách predstavil vôbec prvýkrát. Všetky zápasy sa hrali v aréne Crystal Palace National Sports Centre s kapacitou 5 000 divákov. Turnaj pozostával iba z jednej skupiny, v ktorej sa stretol každý s každým bez následných zápasov play-off. Titul získalo .

## Kvalifikácia

;Európska kvalifikácia

## Aréna

## Výsledky

Play-off sa nehralo

## Konečné poradie

## Externé odkazy
* Svetové hry 1985 na stránke Medzinárodnej federácie svetových hier 
* 

## Zdroje
* História korfbalových turnajov na Svetových hrách na IKF  
* Korfbal na SH 1985 na stránke the-sports.org  

Kategória:Korfbal v 1985
Kategória:Korfbal na Svetových hrách
Kategória:Svetové hry 1985
Peter Bouda

**Peter Bouda** (* 20. október 1953, Bratislava) je slovenský architekt.

## Životopis
Navštevoval Gymnázium Ivana Horvátha v Bratislave a neskôr Fakultu architektúry Slovenskej vysokej školy technickej. Po škole pôsobil ako projektant v Stavoprojekte a ako externý spolupracovník Fakulty architektúry. Od roku 1990 tvorí spolu s Ivanom Masárom vo vlastnej architektonickej kancelárii so sídlom v Bratislave. Výraznú časť jeho tvorby tvorí pamiatková obnova budov. Je ženatý, má dve dcéry a žije v Rakúsku.

## Architektonické realizácie
Medzi najvýznamnejšie realizácie Petra Boudu patria:

* 1988 – Klenotnica na Bratislavskom hrade
* 1988 – Hotel Dukla v Bratislave, interiéry
* 1999 – Erdődyho palác v Bratislave, pamiatková obnova Pojišťovna Morava v Brne na Husovej triede, rekonštrukcia
* 2001 – Zastupiteľský úrad Česka na Slovensku v Bratislave, rekonštrukcia, dostavba a nadstavba
* 2002 – Bytové domy pri štadióne v Piešťanoch, novostavba
* 2003 – Polyfunkčný bytový dom v Devínskej Nove Vsi, novostavba
* 2005 – Budova na Západnej terase Bratislavského hradu, pamiatková obnova pre účely Národnej rady Slovenskej republiky
* 2005 – Sociálna poisťovňa v Humennom, novostavba
* 2007 – Aponiho palác v Bratislave, pamiatková obnova
* 2009 – Dominikánsky kláštor v Košiciach, pamiatková obnova
* 2010 – Secesné gymnázium v Bratislave, pamiatková obnova
* 2011 – Stará radnica v Bratislave, pamiatková obnova
* 2011 – Hradný palác Bratislavského hradu, pamiatková obnova

## Ocenenia
* 1998 – Svetové bienále architektúry v Sofii Interarch, strieborná medaila
* 1986/1987 – Prehliadka architektonických diel ZSA, 1.cena, (realizácie)
* 1988 – Cena Zväzu slovenských architektov (Cena D. Jurkoviča)
* 2001 – Stavba roka, hlavná cena 2001
* 2002 – CE.ZA.AR cena za architektúru za rekonštrukciu Erdődyho paláca
* 2004 – CE.ZA.AR cena za architektúru za interiéry objektu na Západnej terase Bratislavského hradu2008 – Výročná cena časopisu Pamiatky a múzeá za rok
* 2011 – Osobnosť architektúry a stavebníctva ASB (nominácia)
* 2011 – Krištáľové krídlo v kategórii architektúra za pamiatkovú obnovu Starej radnice v Bratislave
* 2012 – Osobnosť architektúry a stavebníctva ASB

## Referencie

Kategória:Osobnosti z Bratislavy
Kategória:Slovenskí architekti
Kategória:Držitelia Krištáľového krídla
Kategória:Držitelia Ceny Dušana Jurkoviča
Kategória:Absolventi Fakulty architektúry Slovenskej technickej univerzity v Bratislave
European Bowl v korfbale 2005

**European Bowl v korfbale 2005** bol 1. European Bowl v korfbale, európske podujatie národných družstiev nižšieho rangu, ktoré primárne slúži ako kvalifikácia na niektoré z vrcholných korfbalových podujatí, a ktoré organizuje Medzinárodná korfbalová federácia (IKF). Konalo sa od 27.30. októbra 2005 v meste Terrassa, v Katalánsku, za účasti 5 tímov. Turnaja sa mali pôvodne zúčastniť aj družstvá Francúzska a Slovenska, pričom sa čakalo aj na potvrdenie účasti Grécka a Luxemburska. Zápasy sa hrali v Centre d'Esports Terrassa. Víťazom turnaja sa stalo domáce .

Turnaj slúžil ako kvalifikačné podujatie na Majstrovstvá Európy 2006, ktoré sa uskutočnili v Maďarsku. Kvalifikovali sa na ne 2 najlepšie družstvá. Zároveň slúžil ako kvalifikácia na Majstrovstvá sveta 2007, ktoré sa uskutočnili v Česku. Na MS sa kvalifikovali 4 najlepšie družstvá.

## Výsledky

Play-off sa nehralo.

## Konečné poradie
náhľad| po víťazstve na European Bowl 2005

## Referencie

## Externé odkazy
* Oficiálna stránka European Bowl 2005 (archive.org) (po katalánsky)
* Oficiálna stránka Katalánskej korfbalovej federácie (po katalánsky)

## Zdroj
* European Bowl 2005 na stránke worldkorfball.org 
* European Bowl na stránke IKF (archive.org)

Kategória:Korfbal v 2005
Kategória:European Bowl v korfbale
Korfbal
Veselská lada

**Veselská lada** je prírodná pamiatka ev. č. 1466 západne od obce Lomnice v okrese Brno-venkov. Oblasť spravuje AOPK ČR.

## Ochrana
Predmetom ochrany je ojedinelá mozajka vegetačných formácií a súčasného spôsobu ich obhospodarovania.

## Referencie


## Pozri aj
* Zoznam chránených území v okrese Brno-venkov

## Iné projekty

## Externé odkazy
* Na stránke lomnice.cz 
* Geoview.info

## Zdroj

Kategória:Chránené územia  v okrese Brno-venkov
Kategória:Prírodný park Svratecká hornatina
Kategória:Hornosvratecká vrchovina
Kategória:Lomnice (okres Brno-venkov)
SOR CN 12

**SOR CN 12** je model českého prímestského čiastočne nízkopodlažného autobusu, ktorý je vyrábaný spoločnosťou SOR Libchavy od roku 2004 dodnes.

SOR CN 12 vychádza z typu SOR BN 12 – ide vlastne o dvojdverový variant tohoto mestského modelu. Spočiatku bol preto SOR CN 12 označovaný ako „SOR BN 12 dvojdverový“ a dosiaľ sa medzi laickou aj odbornou verejnosťou objavujú zmätky v značení tohto modelu.

## Iné projekty

## Externé odkazy
* Informácie na stránkách výrobcu 

## Zdroj

Kategória:Autobusy SOR
Věstonická nádrž (prírodná rezervácia)

**Věstonická nádrž** je prírodná rezervácia ev. č. 1672 v blízkosti obcí Dolné Věstonice, Horní Věstonice, Strachotín, a Pouzdřany v okrese Břeclav a Pasohlávky (katastrálne územie Mušov) v okrese Brno-venkov. Chránená je prostredná nádrž vodného diela Nové Mlýny, ostatné dve nádrže sú využívané rekreačne. 97% prírodnej rezervácie zaberá vodná hladina.

## Natura 2000
Věstonická nádrž je zapojená do sústavy Natura 2000 a nachádza sa tu vtáčia oblasť. Hniezdi tu, zimuje alebo sa tu zhromažďuje pri ťahu mnoho chránených druhov vtákov - kačica chrapačka (*Anas querquedula*) a kačica chrapka (*Anas crecca*), hrdzavka potápavá (*Netta rufina*), hlaholka severská (*Bucephala clangula*), kormorán veľký (*Phalacrocorax carbo*), potápač veľký (*Mergus merganser*), chavkoš nočný (*Nycticorax nycticorax*), volavky beluša malá (*Egretta garzetta*), volavka purpurová (*Ardea purpurea*) a beluša veľká (*A. alba*), bučiak veľký (*Botaurus stellaris*), bučiačik močiarny (*Ixobrychus minutus*), lyžičiar biely (*Platalea leucorodia*), orliak morský (*Haliaeetus albicilla*), kaňa močiarna (*Circus aeruginosus*) a kaňa sivá (*C. cyaneus*), kršiak rybár (*Pandion haliaetus*), močiarnica mekotavá (*Gallinago gallinago*), kalužiak červenonohý (*Tringa totanus*) a kalužiak perlavý (*T. ochropus*), rybár riečny (*Sterna hirundo*) a čorík čierny (*Chlidonias niger*), včelárik zlatý (*Merops apiaster*), brehuľa hnedá (*Riparia riparia*), trsteniarik škriekavý (*Acrocephalus arundinaceus*), kúdeľníčka lužná (*Remiz pendulinus*) ai.

## Flóra
Na území sú časté tŕstia. K početne vyskytujúcim sa, ale v celoštátnom kontexte vzácnym druhom, patria ibiš lekársky (*Althaea officinalis*) a blšník červienkový (*Pulicaria dysenterica*). K najvýznamnejšej vegetácii, nachádzajúcej sa na ostrove s hlinitým a kamenitým podložím, sa radia jednoročné a vytrvalé subhalofylné formácie. K tejto vegetáčnej skupine patria druhy, ako zákonom chránená ostrica ražná (*Carex secalina*), šachor hnedý (*Cyperus fuscus*), veronika vodná (*Veronica catenata*), veronika močiarna (*Veronica anagalloides*) alebo chvostík myší (*Myosurus minimus*), ktoré sa vyskytujú na obnažených brehoch nádrže. psamofilné druhy, ako divozel tmavočervený (*Verbascum phoeniceum*), krivec nízky (*Gagea pusilla*), pýr sivý (*Elytrigia intermedia*) boli potlačené porastom agátu a vyskytujú sa len v malých populáciách na Piesečnom velkom ostrove.

## Referencie

*

## Iné projekty

## Externé odkazy
* Věstonická nádrž - prírodná rezervácia

## Pozri aj
* Zoznam chránených území v okrese Břeclav
* Vodné dielo Nové Mlýny

## Zdroj

Kategória:Chránené územia v okrese Břeclav
Kategória:Chránené územia v okrese Brno-venkov
Kategória:Povodie Dyje
Kategória:Pasohlávky
Kategória:Vzniklo v 1994
Zoznam chránených území v okrese Zlín

Toto je **zoznam chránených území v okrese Zlín** aktuálny k 10. októbru 2019, v ktorom sú uvedené chránené územia v oblasti okresu Zlín.

## Zrušené chránené územia

## Referencie

* Dáta v tabuľke boli prevzaté z databázy AOPK ČR.

Zlín
Zlín
Mušov

**Mušov** () je katastrálne územie a zaniknutá obec v okrese Brno-venkov v Juhomoravskom kraji. Katastrálne územie bývalého Mušova o rozlohe 1424,9 ha patrí susednej obci Pasohlávky.

## História
Prvá písomná zmienka o Mušove pochádza z roku 1276. Dedina bola založená nemeckými kolonizátormi v 13. storočí na starej severojužnej zemskej ceste z priestoru dnešného Brna do Viedne. Blízko obce sa nachádzal most cez Dyje, ktorá tu početnými meandrami pretekala lužnými lesmi a pravidelne zaplavovala okolie.

Mušov bol zlikvidovaný aj napriek odporu svojich obyvateľov koncom 70. rokov 20. storočia na základe rozhodnutia vtedajších socialistických orgánov z dôvodu výstavby vodného diela Nové Mlýny. Do roku 1976 bol Mušov samostatnou obcou, toho roku bol pripojený k susednej obci Pasohlávky (do roku 2006 okres Břeclav, potom okres Brno-venkov). Obyvatelia si mohli vybrať: buď dostanú byt, alebo si postavia rodinný domček v novo vymeranej ulici v Pasohlávkách. Vďaka úsiliu pamiatkarov zostal z vlastnej dediny zachovaný kostol svätého Leonarda, stojaci dnes na malom ostrovčeku uprostred Vestonickej nádrže. Socha sv. Jána Nepomuckého, ktorá stávala pred mušovským mostom, bola premiestnená do Pavlova, kde stojí pred cintorínom. Nedotknuté zostali tiež vínne pivnice pod vrchom Hradisko nachádzajúcim sa severne od vodných nádrží po západnej strane cesty vedúcej od Pohořelíc. Kríž z Mušovského stredu obce bol prevezený do Opatovíc, kde sa nachádza pred tamojším kostolom. Posledný deň otvorenia pošty v Mušove bol 30. jún 1978. Zo zoznamu sídiel bol vymazaný v januári 1980, definitívne bol priestor Mušova zatopený vodami nádrže v roku 1987.

## Archeologická lokalita
Na vrchu Hradisko u Mušova (predtým Burgstall) nad bývalou obcou a nad autokempom Merkúr stával v 2. storočí rímsky vojenský tábor s murovanými stavbami veliteľských budov a kúpeľov. Rímska 10. légia tu mala za úlohu kontrolovať germánske kmene porazené v markomanských vojnách za vlády cisára Marka Aurelia.

Dňa 21. októbra 1988 bol v blízkosti Hradiska nájdený hrob germánskeho veľmoža s bohatou výbavou, zrejme spojenca Ríma vo vojne. V tej dobe sa robili rozsiahle terénne úpravy okolo novej cesty vrátane predpísaného archeologického prieskumu. Bolo pri ňom zistené, že rímska stanica bola oveľa väčšia, než sa pôvodne predpokladalo. Ďalej sa tu na niekoľkých miestach našli pozostatky rímskych krátkodobých táborov a slovanské pohrebisko, ostatne početné sú archeologické nálezy aj výskumy zo všetkých období praveku.

## Referencie


## Pozri aj
* Zoznam zaniknutých sídiel v Česku

## Iné projekty

## Externé odkazy
* Musov na serveri zanikleobce.cz
* Vodné dielo Nové Mlýny v cykle *Zatopené osudy*, ceskatelevize.cz
* Fotogaléria z demolácie Mušova , kvh.estranky.cz

## Literatúra
* Unger, Josef (1984): Stredoveké votívne predmety z Mušova.
* Freissing, Josef (1934): Ortsgeschichte von Muschau.

## Zdroj

Kategória:Pasohlávky
Kategória:Zaniknuté obce v Česku
Kategória:Archeologické lokality v Česku
Louis Marchand

**Jean Louis Marchand** (* 2. február 1669, Lyon, Francúzsko – † 17. február 1732, Paríž) bol francúzsky skladateľ, čembalista a organista obdobia baroka. Bol rivalom Francoisa Couperina na parížskom dvore, kde pôsobil ako organista. Napísal niekoľko prelúdií a chaconn a niekoľko kníh čembalových etud (Paríž, 1702).

Najznámejší sa stal tým, že mal v Drážďanoch v roku 1717 súperiť s nemeckým velikánom hudby Johannom Sebastianom Bachom. Súťaž sa však nakoniec nekonala, pretože pravdepodobne počul Bacha preludovať na organe a bolo mu jasné, že sa s ním nemôže merať a preto z Drážďan odišiel. Toto bolo vtedy aj neskôr považované za jasný znak nadradenosti nemeckej hudby nad francúzskou..

## Referencie


## Iné projekty

## Externé odkazy
* v International Music Score Library Project

## Zdroj

Kategória:Francúzski hudobní skladatelia
Kategória:Organisti
Kategória:Barokoví hudobní skladatelia
Kategória:Osobnosti z Lyonu
Johann Christoph Friedrich Bach

**Johann Christoph Friedrich Bach** (* 21. jún 1732, Lipsko, Rímsko-nemecká ríša - 28. január 1795, Bückeburg), tiež "bückeburský Bach", bol nemecký skladateľ a kapelník, deviaty syn J. S. Bacha.  

Od roku 1758 bol riaditeľom dvornej kapely grófa Schaumburg-Lippe v Bückeburg, kde sa priateľsky stýkal a spolupracoval s J. G. von Herderom (1744-1803). Autor 20 symfónií, oratórií, chrámových i svetských kantát a komornej hudby.

## Literatúra
* *Ottův slovník naučný*, heslo Bach Johann Christoph Friedrich. Sv. 3, str. 85

## Referencie


## Pozri aj
* Johann Sebastian Bach
* Johann Gottfried Herder

## Externé odkazy
* Diskografia J. S. Bacha a členov jeho rodiny  
* Oratóriia ''Die Kindheit Jesu'' und ''Die Auferweckung Lazarus'', ''Denkmäler deutscher Tonkunst'' (I. Folge, Bd. 56), Leipzig 1917 

## Zdroj

Kategória:Nemeckí hudobní skladatelia
Kategória:Osobnosti z Lipska
Johann Kuhnau

**Johann Kuhnau** (* 6. apríl 1660, Geising, Svätá rímska ríša nemeckého národa – † 5. jún 1722, Lipsko) bol nemecký právnik, prekladateľ, hudobný skladateľ, organista a čembalista. Je považovaný za jedného z najvýznamnejších nemeckých klavírnych hudobných skladateľov z obdobia pred Johannom Sebastianom Bachom. Je pokladaný za zakladateľa a autora prvej hudobnej sonáty pre klávesové nástroje.

Pôvodne na Univerzite v Lipsku vyštudoval právo a po štúdiách aj ako právnik pracoval vo funkcii obhajcu. Venoval sa aj literárnej tvorbe, písal básne, okrem rodnej nemčiny plynule hovoril aj francúzsky a taliansky, prekladal aj z gréčtiny, latinčiny a hebrejčiny. V rokoch 1701 až 1722 pôsobil ako kantor a organista v Lipsku v kostole sv. Tomáša.

Na klavichord hral od útleho detstva a svoje prvé skladby zložil na rôzne témy pochádzajúce z Biblie.

Skladal cirkevnú hudbu i svetskú. Jeho *Eine Sonata aus dem B* je najstaršou známou zachovanou sonátou. Väčšina jeho vokálnej hudby sa ale do dnešných dní nezachovala, zachovali sa len niektoré kantáty, motetá a štyri cykly skladieb pre klávesové nástroje.

## Externé odkazy
* Johann Kuhnau

## Zdroj

Kategória:Nemeckí hudobní skladatelia
Kategória:Nemeckí organisti
Kategória:Nemeckí právnici
Kategória:Nemeckí klaviristi
Věstonická vodná nádrž

**Věstonická vodná nádrž** (tiež **Vodná nádrž Nové Mlýny II** alebo Stredná nádrž) je priehradná nádrž na rieke Dyje v okrese Břeclav na južnej Morave. Je prostredná z troch na seba nadväzujúcich nádrží vodného diela Nové Mlýny, ktoré bolo vybudované v rokoch 1975 – 1988. Vestonická nádrž bola ako jediná z troch nádrží ponechaná prírodným procesom, ďalšie dve nádrže slúžia na rekreáciu.

## Pobrežie
Na východe ju hrádza, po ktorej je vedená cesta II/420 v úseku Strachotín – Dolní Věstonice, oddeľuje od Novomlynskej nádrže. Na severovýchode ju potom len hrádza s miestnou komunikáciou oddeľuje od Strachotínskeho rybníka. Na západe ju hrádza, po ktorej je vedená cesta I/52 v úseku Pohořelice – Mikulov, oddeľuje od Mušovskej nádrže.

## Ostrovy
Nádrž zatopila obec Mušov, z ktorej zostal zachovaný len kostol svätého Leonarda. Ten stál na kopčeku nad dedinou, teraz sa nachádza uprostred nádrže na ostrovčeku.

## Vodný režim
Do nádrže ústia rieky Jihlava a Svratka.

## Využitie
Celá Věstonická nádrž je rovnomennou prírodnou rezerváciou, ktorá bola vyhlásená v roku 1994 a má rozlohu . V roku 2005 bola nádrž vyhlásená vtáčou oblasťou sústavy Natura 2000, pretože je významným hniezdiskom mnohých vtáčích druhov.

## Referencie

## Iné projekty

## Zdroj

Kategória:Vodné diela v Česku
Kategória:Dyje
Kategória:Pasohlávky
Kategória:Stavby v okrese Brno-venkov
Kategória:Stavby v okrese Břeclav
Merseburg

thumb|Merseburg

**Merseburg** je historické mesto v strednom Nemecku na rieke Sále so slávnym dómom, zámkom a technickou univerzitou. V okolí mesta bol v 20. storočí významný chemický priemysel.

## Dejiny
Miesto bolo osídlené už od mladšej doby kamennej a v múzeu sú nálezy z halštatskej aj rímskej doby. 

Ako mesto sa prvýkrát pripomína koncom 9. storočia, po roku 919 tu založil Henrich I. cisársky falc, roku 968 bolo založené biskupstvo, okolo roku 1000 benediktínsky kláštor a roku 1015 dóm sv. Jána Krstiteľa, z ktorého sa dodnes zachovala románska krypta. Biskup Dietmar z Merseburgu vo svojej kronike, ktorá obsahuje aj mnoho dôležitých údajov o českých dejinách, opísal dejiny 10. storočia. V roku 1219 dostalo mesto hradby, k roku 1289 sa prvýkrát pripomína mestská samospráva a od roku 1426 bolo členom Hanzy. Okolo roku 1470 bol prestavaný zámok a roku 1473 tu vznikla prvá tlačiareň. 

Po roku 1561 prišla do mesta reformácia, biskupstvo aj kláštor boli zrušené a majetok pripadol panovníkovi. Po roku 1605 bol opäť prestavaný zámok a v rokoch 1656-1738 tu sídlil sasko-merseburský gróf, čo mestu veľmi prospievalo. Po Viedenskom kongrese v roku 1815 pripadol Merseburg Prusku. V roku 1841 boli v biskupskej knižnici objavené tzv. *Merseburské zlomky*, opis prastarých zariekadiel a svedectvo o predkresťanskej kultúre starých Germánov. Roku 1846 sa mesto pripojilo na železnicu a po roku 1916 tu začali vznikať chemické továrne (Buna, Leuna). Za druhej svetovej vojny bolo mesto silne poškodené a ďalšie historické časti boli strhnuté po roku 1968. Počet obyvateľov dosiahol maxima (takmer 51 tisíc) v roku 1961 a odvtedy pomaly klesal. Až po roku 1989 začala dôkladná rekonštrukcia pamiatok.

## Pamätihodnosti
* *Dóm sv. Jána Krstiteľa a sv. Vavrinca*, založený biskupom Dietmarom v roku 1015. Z pôvodnej stavby, niekoľkokrát prestavovanej, sa zachovala krypta a spodnéj časti veží. V dóme je významný organ a bronzová náhrobné doska Rudolfa Švábskeho († 1080).
* *Stará radnica* z konca 15. storočia.

## Doprava
Merseburg má priame železničné spojenie s Halle, Naumburgom a Eisenachom a leží na diaľniciach A9 a A38.

## Partnerské mestá
*  Bottrop, Severné Porýnie-Vestfálsko, Nemecko, 1989
*  Genzano di Roma, Taliansko, 1971
*  Châtillon, Francúzsko, 1963

## Fotogaléria

File:Merseburger Dom.jpg|Dóm
File:AltesRathausMerseburg.jpg|Stará radnica
Súbor: Grabplatte Rudolf von Rheinfelden Detail.JPG|Náhrobok Rudolfa Švábskeho


## Literatúra
* 
* *Ottův slovník naučný*, heslo Meziboří. Sv. 17, str. 140

## Iné projekty

## Externé odkazy
* Merseburg a.d. Saale

## Zdroj

Kategória:Mestá v Sasku-Anhaltsku
Kategória:Hanza
Köthen

thumb|Köthen

**Köthen (Anhalt)** je mesto v nemeckej spolkovej krajine Sasko-Anhaltsko. Má 30 tisíc obyvateľov a štatút okresného mesta (*Kreisstadt*). 

Vzniklo na mieste dávneho osídlenia, v stredoveku germánskeho aj slovanského, prvýkrát je doložené z roku 1115. Pôsobili tu barokový hudobný skladateľ Johann Sebastian Bach a romantický básnik a literát Joseph von Eichendorff.

## Partnerské mestá
*  Siemianowice Śląskie, Poľsko
*  Wattrelos, Francúzsko

## Iné projekty

## Externé odkazy
* Oficiáln stránka

## Zdroj

Kategória:Mestá v Sasku-Anhaltsku
Jánove pašie

thumb|Autograf prvej strany ''Jánových pašií''

***Jánove pašie*** (nem. *Johannes-Passion*, lat. *Passio secundum Johannem*, BWV 245) je oratórium Johanna Sebastiana Bacha na tému umučenia Ježiša Krista podľa Jánovho evanjelia. Spolu s *[[Matúšove pašie|Matúšovými pašiami]]* to je jediné v úplnosti dochované Bachove zhudobnenie pašií.

Premiéra sa konala na Veľký piatok 7. apríla 1724 v kostole sv. Mikuláša v Lipsku.

## Externé odkazy
* [Autographe und Abschriften der Johannespassion](http://www.bach-digital.de/servlets/MCRSearchServlet?mode=results&id=1wvloqt01hz6rhf13n590&numPerPage=10&mask=content/index.xml&query=(source32%20contains%20%22245%22)%20AND%20(objectType%20=%20%22source%22)%20AND%20(source44%20=%20%220001%22)%20AND%20(source42%20=%20%220001%22)&maxResults=0&inventsource.sortField.1=ascending) 
* Text und Gliederung der Johannes-Passion 
* Frank Laffin: ''J. S. Bach: Johannes-Passion – Eine musikalische Analyse.'' 2007. (PDF; 1,97&nbsp;MB)

## Zdroj

Kategória:Johann Sebastian Bach
Wolfgang Schmieder

**Wolfgang Schmieder** (* 29. máj 1901, Bromberg, Poľsko - 8. november 1990, Freiburg im Breisgau, Nemecko) bol nemecký muzikológ.

V roku 1950 publikoval Bach Werke Verzeichnis (BMV) (*Katalóg Bachovych diel*), súpis hudobných diel Johanna Sebastiana Bacha. Jeho číslovanie je považované za štandardné a používajú ho učenci a hudobníci po celom svete. Od apríla 1942 pracoval ako zvláštny znalec hudby v *Universitätsbibliothek Johann Christian Senckenberg* na Goethe-Universität Frankfurt vo Frankfurte nad Mohanom. 

Po odchode do dôchodku v roku 1963 žil vo Freiburgu až do svojej smrti vo veku 89 rokov.

## Externé odkazy
* Fotografia

## Zdroj

Kategória:Osobnosti z Bydhošti
Kategória:Nemeckí muzikológovia
European Bowl v korfbale 2007

**European Bowl v korfbale 2007** bol v poradí 2. European Bowl v korfbale, ktorý organizovala Medzinárodná korfbalová federácia (IKF). Konal sa od 12. mája9. novembra 2007 v 2 európskych regiónoch v Srbsku a v Luxembursku, za účasti 11 tímov. Nováčikmi turnaja bolo všetkých 11 zúčastnených družstiev, pričom pre Írsko, Škótsko a Wales to bolo prvé vystúpenie na oficiálnom turnaji a pre Švédsko dokonca medzinárodný debut. Víťazi oboch regionálnych turnajov sa neskôr stretli v Brne, v Českuv dejisku Majstrovstiev sveta 2007, aby odohrali finálový zápas o European Bowl jeden deň pred finálovými zápasmi na MS. Víťazom zápasu a celkove aj turnaja sa stalo .

Turnaj tentokrát neslúžil ako kvalifikácia na žiadne podujatie. Išlo o neoficiálne majstrovstvá Európy "B", turnaj družstiev, ktoré sa nekvalifikovali na MS 2007. 

## Výsledky
### Región Západ
 Luxemburg, 12.13. máj

### Región Východ
 Aranđelovac, 16.17. jún

Pozn: Tento turnaj slúžil zároveň aj ako Balkánske majstrovstvá, v ktorých Srbsko obhájilo titul z minulého roka v Grécku.

### Finále
 Brno, 9. november

## Konečné poradie

## Referencie

## Externé odkazy
* European Bowl na oficiálnej stránke IKF 
* Oficiálna stránka Srbského korfbalového zväzu 
* Oficiálna stránka Luxemburskej korfbalovej federácie (archive.org) (po luxembursky)

## Zdroje
* European Bowl 2007 skupina Východ na stránke IKF (archive.org) 
* European Bowl 2007 skupina Západ na stránke IKF (archive.org) 
* Finále European Bowl 2007 na stránke worldkorfball.org 

Kategória:Korfbal v 2007
Kategória:European Bowl v korfbale
Korfbal
Korfbal
Joseph Justus Scaliger

**Joseph Justus Scaliger** (* 4. august 1540, Agen, Francúzsko - †  21. január 1609, Leiden, Holandsko) bol francúzsky humanista, klasický filológ a básnik, syn lekára Julia Caesara Scaligera. 

Študoval v Bordeaux a v Paríži gréčtinu a orientálne jazyky. Pôsobil ako vychovávateľ a následne pôsobil na univerzitách v Ženeve a Leidene. Vydával klasikov, napísal latinskú zbierku básní *Poem* (1615), významne prispel k skúmaniu chronológie vo svojom diele *De emendatione temporum* (1583) a dodatkoch *Thesaurus temporum* (1606). 

Ako matematik a astronóm navrhol na začiatku 17. storočia používanie juliánskeho dáta, resp. juliánskych dní, podľa nového astronomického cyklu. Počítanie v juliánských dňoch slúži k zjednodušeniu astronomických výpočtov. Túto chronologickú škálu pomenoval po svojom otcovi.

## Iné projekty

## Externé odkazy
* Scaliger-Instituut, Leiden 
 
## Zdroj

Kategória:Francúzski spisovatelia
Kategória:Renesanční humanisti
Kategória:Filológovia
Kategória:Vyučujúci na Univerzite v Ženeve
Vodné dielo Nové Mlýny

thumb|Pohľad na nádrže z Devína
thumb|Segmenty druhej (Vestonickej) hrádze
**[[Vodné dielo]] Nové Mlýny** je kaskáda nádrží na rieke Dyje pod Pavlovskými vrchmi na juhu Moravy, na rozhraní okresov Břeclav a Brno-venkov. Nazýva sa podľa rovnomennej osady pod poslednou hrádzou. Tvoria ju tri priehradné nádrže:

Nádrže boli postavené v 70. až 80. rokoch 20. storočia, aby zamedzili každoročným záplavám a zvýšili intenzitu poľnohospodárskej výroby. Hlavným dôvodom výstavby boli plány socialistického hospodárstva na rozsiahle systémy zavlažovacích kanálov. 

Samotná dolná nádrž je najväčšou vodnou plochou na Morave a celá kaskáda zaberá plochu 32,3km². Nádrže sú však veľmi plytké, hĺbka často nepresahuje 2metre. Horná nádrž má prirodzené brehy, stredná a dolná z väčšej časti umelé (hrádze) - miestami je hladina nad úrovňou okolitého terénu. Do prostrednej nádrže sa so spoločným ústím vlievajú rieky Svratka a Jihlava. Na brehoch nádrží sa nachádzajú obce Brod nad Dyjí, Dolní Věstonice, Pasohlávky, Pavlov, Strachotín a niekoľko rekreačných oblastí a areálov.

## Využitie
thumb|right|Stredná nádrž je chránenou prírodnou rezerváciou
Horná nádrž slúži pre rekreáciu, stredná je prírodnou rezerváciou (PR Věstonická nádrž) s ostrovčekmi pre hniezdenie vtákov a dolná pre závlahy, výrobu elektriny (Malá vodná elektráreň Nové Mlýny), rekreáciu (jachting, surfing) a rybolov.

## Vplyvy výstavby
Výstavba vodného diela a regulácia Dyje mala dramatické účinky na životné prostredie, pričom plány na rozsiahle zavlažovacie kanály boli po roku 1989 opustené, a jej hlavný účel tak pominul. Následkom zaplavenia oblasti je zánik desiatok hektárov pôvodných lužných lesov, ktoré zabezpečovali rozlievanie vody v krajine a mali značnú retenčnú schopnosť. Po protestoch niektorých ekologických organizácií a odborníkov na životné prostredie bola znížená hladina prostrednej nádrže o 85cm a vytvorené 2 ostrovčeky, na ktorých sa obnovili pôvodné lužné lesy už počas 5 rokov od ustúpenia vody.

Vplyvu výstavby nádrží na krajinu a faunu bolo venované niekoľko odborných štúdií z ktorých vyplýva, že Novomlýnske nádrže sú výrazným stabilizujúcim prvkom ovplyvňujúcim veľmi pozitívne klimatické prvky v krajine. V nive južnej Moravy prebiehajú totiž procesy vysušovania krajiny spôsobené ako globálnymi klimatickými zmenami, tak aj intenzitou čerpania podzemných vôd do vodovodnej siete. Samotná existencia lužných lesov južnej Moravy tak môže byť v súčasnosti podmienená maximálnou funkčnosťou vodného diela Nové Mlýny.

Prostredná nádrž úplne zatopila dedinu Mušov, zachovaný zostal iba jej kostol stojaci nad dedinou na kopčeku (teraz ostrove).

## Referencie


## Iné projekty

## Externé odkazy
* Mapa priehrady a okolia (odkaz do webového archívu)
* Vodná nádrž Nové Mlýny - galéria na Turistik.cz
* Zatopené osudy - Nové Mlýny, dokument ČT, možnosť online prehrania

## Poznámky


## Zdroj

Nové Mlýny
Kategória:Vodstvo okresu Brno-venkov
Kategória:Vodstvo okresu Břeclav
Kategória:Dyje
Kategória:Pasohlávky
Kategória:Stavby v okrese Brno-venkov
Kategória:Stavby v okrese Břeclav
Malá vodná elektráreň Nové Mlýny

**Malá [[vodná elektráreň]] Nové Mlýny** na rieke Dyje, prevádzkovaná spoločnosťou Povodie Moravy, sa nachádza vľavo od prelivu v hrádzi Novomlynskej nádrže. Bola uvedená do prevádzky roku 1989 a využíva dve turbíny, pričom jedna Kaplanova turbína má výkon 2,3MW a hltnosť 30m³ / s a druhá pridaná dodatočne pre využitie asanačného prietoku má výkon 0,2MW a hltnosť 4m³ / s.

## Iné projekty

## Externé odkazy
* Povodie Moravy - VD Nové Mlýny - dolná - Malá vodná elektráreň

## Zdroj

Nové Mlýny
Kategória:Stavby v okrese Břeclav
Kategória:Milovice
Kategória:Dyje
Kategória:Elektrárne v Juhomoravskom kraji
Portfólio (financie)

**Portfólio** (z tal. - dosky na spisy alebo listiny) je určitá zostava, súbor akcií a iných cenných papierov v majetku jedného investora. Portfólia sú držané a riadené priamo investorom poverenými finančnými profesionálmi. V užšom význame ide o zostavu rôznych aktív. 

Všeobecne sa investor snaží zostaviť (diverzifikovať) také portfólio cenných papierov, ktoré prinášajú maximálny zisk a zároveň sú rozmanité (diferencované), aby sa tým minimalizovali možné riziká úzkeho zamerania. Tieto dva ciele však idú často proti sebe, takže zostava portfólia znamená istý kompromis.

## Referencie

 

Kategória:Cenné papiere
Julius Caesar Scaliger

**Julius Caesar Scaliger** alebo tiež **Giulio Cesare della Scala** (* 23. apríl 1484, Riva del Garda, Taliansko –  †  21. október 1558, Agen, Francúzsko) bol taliansky humanistický lekár a filológ. Zaoberal sa okrem iného teóriou básnictva.

## Dielo
* *Poetices libri septom* (Sedem kníh o básnickom umení, 1561)

## Iné projekty

## Externé odkazy
* Biografia 

## Zdroj

Kategória:Renesanční humanisti
Kategória:Filológovia
Kategória:Talianski lekári
Kategória:Literárni teoretici
Riva del Garda

thumb|Riva del Garda

**Riva del Garda** je mesto v Taliansku v provincii Trentino, ležiace severne od jazera Lago di Garda. Mesto je krátko známe ako Riva. Pri meste sú vinice.

## Dejiny
Riva del Garda patrila do Benátskej republiky. Po jej rozpade patrila Rakúsko-Uhorsku a od roku 1918 patrí Taliansku.

## Geografia
Riva del Garda leží na severozápadnom rohu jazera Lago di Garda asi 70 m nad hladinou mora. Mesto sa nachádza na južnom rohu Álp, blízko Dolomitov medzi Monte Rocchetta na západe a Monte Brione na východe.

## Zaujímavé miesta
V hrade nazvanom "Rocca" sa nachádza mestské múzeum. Hrad sa nachádza pri jazere a je obohnaný vodnou priekopou a vybavený padacím mostom.

Geologicky zaujímavé miesta sú u jazier Lago di Tenno a Lago di Ledro (kde sa nachádza paleoetnografické múzeum) a vodopády Varone.

## Športy
Riva je obľúbeným miestom pre horskú cyklistiku, vedie odtiaľ niekoľko cyklistických trás. Vďaka vetru Ora, ktorý fúka každý deň popoludní, je Riva ideálnym miestom pre windsurfing. Obľúbená je tiež turistika a horolezectvo.

## Osobnosti mesta
* Antonio Abondio (* 1538 – † 1591), medailér
* Julius Caesar Scaliger (1484 – † 1558), humanistický učenec

## Partnerské mestá
*  Bensheim, Nemecko

## Iné projekty

## Externé odkazy
* Riva del Garda 

## Zdroj

Kategória:Mestá v regióne Tridentsko-Horná Adiža